**Winger** er et amerikansk rockeband som hadde suksess i USA på slutten av 1980-tallet og begynnelsen av 1990-tallet.

Karriere
--------

Winger ble dannet i 1987 av Kip Winger (vokal og bass) og Reb Beach (gitar). Kip Winger spilte i bandet til Alice Cooper, mens Reb Beach var studiogitarist i New York. De fikk med seg Paul Taylor (gitar, keyboards), også fra Alice Cooper, og tidligere Dixie Dregs-trommeslager Rod Morgenstein.

Bandet skaffet seg fort en platekontrakt med Atlantic Records og det første albumet, *Winger*, kom ut i 1988. Albumet ble en suksess og bandet fikk flere hitsingler på listene i USA, blant annet "Seventeen" og "Headed For A Heartbreak. 

I 1990 ble Winger nominert for en American Music Award, og like etterpå kom det andre albumet "In the Heart of the Young. Også dette ble en suksess, og låter som "Can't Get Enuff", "Miles Away" and "Easy Come Easy Go" roterte tungt på radio og MTV i USA.

I etterkant av albumet turnerte bandet i 13 måneder sammen med band som KISS, The Scorpions, ZZ Top, Extreme og Slaughter. Etter turneen forlot Paul Taylor bandet.

Wingers siste album *Pull* ble utgitt i 1993. Albumet ble produsert av stjerneprodusenten Mike Shipley, men solgte likevel langt fra så bra som forgjengerne. På den påfølgende turneen ble gitarist John Roth hentet inn som erstatter for Paul Taylor, men etter *Pull* turneen ble bandet oppløst. 

I 2001 returnerte bandet til studio for å ta opp en ny låt "On the Inside" for samlealbumet *The Very Best of Winger*. Året etter ble Winger gjenforent og turnerte i Nord-Amerika sammen med blant annet Poison, men etter turneen var det igjen vært stille rundt bandet en stund.

Bandet gjorde et nytt comeback i 2006, da de gav ut studioalbumet "IV" på Frontier Records. Dette ble fulgt opp med to kortere turneer i Europa og USA. Albumet "Karma" kom i 2009, og ble en større kritiker- og salgssuksess enn "IV".

Band
----

* Kip Winger – vokal, bass
* Reb Beach – gitar
* Rod Morgenstein – trommer
* Paul Taylor – keyboards, gitar (1987–1991)
* John Roth – gitar (1993–)

Diskografi
----------

### Album

* *Winger* (1988)
* *In the Heart of the Young* (1990)
* *Pull* (1993)
* *The Very Best of Winger* (2001)
* *IV* (2006)
* *Karma* (2009)
* *Better Days Comin'* (2014)

### Videoer

* *The Videos, Vol. 1* (1989)
* *In the Heart of the Young, Vol. 1* (1990)
* *In the Heart of the Young, Vol. 2* (1991)
* *Live in Tokyo* (1991)
* *The Making of Pull* (1993)

Eksterne lenker
---------------

* (en) Offisielt nettsted Rediger på Wikidata

* (en) Winger – kategori av bilder, video eller lyd på Commons Rediger på Wikidata

* (en) Winger – galleri av bilder, video eller lyd på Commons Rediger på Wikidata
* (en) Winger på Internet Movie Database Rediger på Wikidata
* (en) Winger på Apple Music Rediger på Wikidata

* (en) Winger på Discogs Rediger på Wikidata

* (en) Winger på MusicBrainz Rediger på Wikidata

* (en) Winger på SoundCloud Rediger på Wikidata

* (en) Winger på Spotify Rediger på Wikidata

* (en) Winger på Songkick Rediger på Wikidata

* (en) Winger på Last.fm Rediger på Wikidata

* (en) Winger på Genius — sangtekster Rediger på Wikidata

* (en) Winger på AllMusic Rediger på Wikidata
* Winger på Twitter Rediger på Wikidata

* Winger på Facebook Rediger på Wikidata

* Winger på Instagram Rediger på Wikidata

* Winger på Myspace Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** MusicBrainz **·** Discogs **·** AllMusic
 |

1. ↑   (på en) *Metal Evolution*, Presenter: Sam Dunn. Director: Sam Dunn, Scot McFadyen, 2011, Wikidata Q1763472